als_Latn dik_Latn sag_Latn
E kemi parë të nervoz dhe të angazhuar totalisht në fushatën elektorale nën siglën e LSI-së. Por Ilir Meta i është rikthyer këtë të shtunë detyrës së tij si kryetar i Kuvendit.
Ai ka pritur në një takim delegacionin e Parlamentit Evropian për monitorimin e zgjedhjeve të përgjithshme që do të mbahen të dielën e 25 Qershorit.
Delegacioni, kryesohet nga Eduard Kukan dhe përbehet nga 7 eurodeputetë. Gjatë fjalës së tij eurodeputeti Kukan shprehu bindjen se zgjedhjet do të jenë të qeta duke dëshiruar kështu ecjen përpara të Shqipërisë drejt anëtarësimit në BE.
“Shpresojmë për zgjedhje të mira e të qeta. Ne dëshirojmë që Shqipëria te beje hapa përpara. Shqiptaret meritojnë me tepër demokraci”, tha Kukan.
Edhe Meta nga ana e tij ka kërkuar që zgjedhjet të jenë të lira dhe të qeta.
“Falenderoj Parlamentin Evropian për vëmendjen ndaj Shqipërisë. Me rëndësi që zgjedhjet të jenë të lira e transparente. Policia te jete e paanshme dhe profesionale gjatë procesit zgjedhor. Shqiptaret meritojnë zgjedhje evropiane dhe klime të qetë zgjedhore. Do të bëj gjithçka që Shqipëria të avancojë drejt integrimit ne BE”, tha kreu i Kuvendit. E.C/ Copyright Tiranapost.al
als_Latn als_Latn als_Latn als_Latn als_Latn als_Latn